Dit is wat enige toeris of verbyganger nodig kan hê in die vorm van goeie oornagverblyf. Die ontbyt, wat deur die eienaar self voorberei en bedien is, was puik en billik geprys. Selfs die skoonmaakpersoneel is op 'n kursus gestuur om hulle te leer wat in die vorm van goeie en flink diens en vriendelikheid teenoor gaste verlang word.
Daar word letterlik aan alles gedink, van koffie, beskuit en water, tot 'n haardroër en ekstra ligte vir loadshedding. Puik.
Dit het 'n mens dadelik laat tuis voel. Sal dit aanbeveel vir almal wat daar deurgaan en wil oorslaap.
Ons moes op kort kennisgewing ons bespreking 'n dag vroeër skuif. Die personeel het dit baie gou vir ons gereël sonder enige probleme. En was ons aangenaam verras! Die kamers was pragtig en baie goed toegerus. Die tuin en swembad heerlik om in te ontspan. Ek was spyt om die volgende oggend te moes vertrek.
Wilma, jy het 'n juweel van n plekkie daar. Ons beveel hierdie vir enige iemand aan. Volgende keer gaan ons langer bly.
Die enigste ongerief was dat ek met 'n motorfiets reis en die gruis wat gebruik word op die oprit en parkeerarea maak dit baie moeilik.
Baie dankie vir u ondersteuning, u is deel van ons gereelde gaste. Ek sal verseker 'n sement blad gooi vir alle motor fietse.
Victoria-Wes Gastehuis is reg in die hoofstraat en mens kan dit nie mis nie. Dit bied 'n heerlike oase met pragtige tuintjie en lieflike stoep met 'n swembad sodra jy deur die hek ry. Voorwaar 'n lafenis na 'n lang dag op die pad. Baie vriendelike diens en voel 'n bietjie soos om vir familie te gaan kuier.
Die gastehuis is baie goed geleë en het alles en meer wat jy benodig aan die binnekant om jou verblyf te vergemaklik. Hulle het tot voorsiening gemaak vir lopende water toe dit -5 ºC geraak het. Baie goeie waarde vir jou geld!